ປ. ໂອບາມາ ຫາລື ເທື່ອທຳອິດ ກັບຜູ້ນຳ ລັດຖະສະພາ ຫຼັງຈາກ ການເລືອກຕັ້ງ
ປະທານາທິບໍດີ ໂອບາມາ ຫາລືແບບເຊິ່ງໜ້າ ເທື່ອທຳອິດ ກັບບັນດາຜູ້ນຳ ລັດຖະສະພາ ຫລັງຈາກ ພັກຣີພັບບລີກັນ ຊະນະການເລືອກຕັ້ງ.
ປະທານາທິບໍດີ Barack Obama ກ່າວວ່າ ປະຊາຊົນ ອາເມ ຣິກັນ ໄດ້ສົ່ງຂໍ້ຄວາມຢ່າງແຈ້ງຂາວຢູ່ໃນການເລືອກຕັ້ງອາທິດ ນີ້ວ່າ ເຂົາເຈົ້າຕ້ອງການຢາກໃຫ້ວໍຊິງຕັນ ສະໜອງຕອບຕໍ່ເຂົາ ເຈົ້າ ແລະກ່າວວ່າ ທ່ານເຕັມໃຈທີ່ຈະດຳເນີນງານຮ່ວມກັບທັງ ສອງພັກ ເພື່ອກະທຳການດັ່ງກ່າວ ທ່ານ Obama ໄດ້ເຈລະຈາຫາລືແບບເຊິ່ງໜ້າເປັນເທື່ອທຳ ອິດ ກັບບັນດາຜູ້ນຳ ລັດຖະສະພາ ໃນວັນສຸກວານນີ້ ນັບຕັ້ງ ແຕ່ພັກຣີພັບບລິກັນ ໄດ້ເຂົ້າຄວບຄຸມສະ ພາສູງ ແລະເພີ້ມ ຈຳນວນສະມາຊິກຂຶ້ນຢູ່ໃນສະພາຕໍ່າໃນການເລືອກຕັ້ງເມື່ອ ວັນອັງຄານທີ່ຜ່ານມານີ້ ປະທານາທິບໍດີ ກ່າວວ່າ ປະຊາຊົນອາເມຣິກັນ ພາກັນທໍ້ແທ້ຜິດຫວັງ ກ່ຽວກັບ ສະພາບ ການບໍ່ໄປບໍ່ມາ ຢູ່ໃນວໍຊິງຕັນ ທ່ານກ່າວວ່າ ເຂົາເຈົ້າຕ້ອງການຢາກໃຫ້ມີການຮ່ວມໄມ້ ຮ່ວມມືເພີ້ມຂຶ້ນ ລະຫວ່າງພັກການເມືອງຕ່າງໆ ທ່ານໄດ້ລະບຸອອກມາວ່າ ມີຢູ່ສາມຂົງເຂດ ທີ່ທ່ານກ່າວວ່າ ສະພາສາມາດເຮັດວຽກຮ່ວມ ກັນໄດ້ ຄືໃຫ້ເງິນຊ່ວຍເຫຼືອສຸກເສີນ ເພື່ອຕໍ່ສູ້ກັບເຊື້ອອີໂບລາ ງົບປະມານປີ 2015 ແລະ ອະນຸມັດເງິນ 5 ພັນ 6 ຮ້ອຍລ້ານໂດລາ ເພື່ອປະເຊີນໜ້າກັບໄພຂົ່ມຂູ່ ຈາກກຸ່ມລັດອິສ ລາມ ທ່ານ Obama ກ່າວວ່າ ທ່ານມີຄວາມໝັ້ນໝາຍໃນການຕີລາຄາແນວຄິດກ່ຽວກັບວ່າ ມັນປະຕິບັດໄດ້ຫຼືບໍ່ ແລະບໍ່ແມ່ນໃນນາມຂໍ້ສະເໜີຂອງພັກເດໂມແຄຣັດ ຫລືຣີພັບບລິກັນ ຫລັງຈາກການປະຊຸມກັນແລ້ວ ປະທານສະພາຕໍ່າ ທີ່ສັງກັດພັກຣີພັບບລິກັນ ທ່ານ John Boehner ໄດ້ອອກຖະແຫລງການ ກ່າວວ່າ ທ່ານໄດ້ກ່າວຢ່າງຈະແຈ້ງ ຕໍ່ປະທານາ ທິ ບໍດີວ່າ ເລື່ອງວຽກການ ແລະເສດຖະກິດ ແມ່ນສິ່ງສຳຄັນສຸດ ສຳຫລັບປະຊາຊົນອາເມຣິກັນ ທ່ານ Boehner ກ່າວວ່າ ມີຮ່າງກົດໝາຍຫລາຍກວ່າ 40 ສະບັບ ທີ່ສະພາຕໍ່າ ໄດ້ຮັບຜ່ານ ທີ່ທ່ານຮ້ອງວ່າ ເປັນບ່ອນເລີ້ມຕົ້ນທີ່ດີເລີດ ຂອງການຮ່ວມມືສອງຝ່າຍ ເພື່ອຊ່ວຍສ້າງວຽກ ເຮັດງານທຳເພີ້ມຕື່ມ ແກ່ພາກເອກກະຊົນ ແຕ່ທ່ານ Boehner ໄດ້ເຕືອນວ່າ ການເອົາບາດກ້າວຕາມລຳພັງຂອງຝ່າຍບໍລິຫານ ໂດຍ ປະທານາທິບໍດີກ່ຽວກັບການໃຫ້ອະໄພໂທດແກ່ພວກຄົນເຂົ້າເມືອງ ຜິດກົດໝາຍອາດຈະ ທໍາລາຍໂອກາດ ໃນການປະຕິບັດໃດໆກໍຕາມ ຂອງທັງສອງຝ່າຍ ກ່ຽວກັບການປະຕິຮູບ ລະບົບຄົນເຂົ້າເມືອງ ແລະບັນຫາອື່ນໆ